Hörð framganga Spánverja í málinu , hvort sem um er að ræða ofbeldi lögreglu á kjördag eða fangelsun embættismanna , hefur vakið hörð viðbrögð Katalóna . AP / Emilio morenatti „ Undanfarið ár hef ég verið pólitískur fangi , gísl spænsku ríkisstjórnarinnar , “ segir Jordi Cuixart , forseti Omnium Cultural og baráttumaður fyrir sjálfstæði Katalóníu , í grein sem hann birtir í Fréttablaðinu í dag . Cuixart hefur verið ákærður fyrir uppreisn gegn spænska ríkinu vegna atkvæðagreiðslu í Katalóníu í fyrra og á yfir höfði sér áratuga fangelsi . Auk hans voru ráðherrar katalónsku héraðsstjórnarinnar ákærðir sem og þingforsetinn Jordi Sanchez . Hörð framganga Spánverja í málinu , hvort sem um er að ræða ofbeldi lögreglu á kjördag eða fangelsun embættismanna , hefur vakið hörð viðbrögð Katalóna . Það mátti til að mynda sjá í leik Barcelona og Real Madrid í spænsku deildinni um helgina þar sem stuðningsmenn katalónska liðsins héldu á flennistórum borða sem á stóð : „ Einungis einræðisríki fangelsa friðsama stjórnmálamenn . “ Cuixart fjallar um fangelsisvist og meðferð sína í greininni . Hann líkir stjórnvöldum á Spáni við harðstjórn Francos , segir málið farsa og skorar á ríki Evrópu að miðla málum í deilunni við Spán .